ועדת החוץ והביטחון, כנסת 18, פרוטוקול מספר 165, 2012-01-30 10:30

מאיר שטרית: חברים, בוקר טוב, אני מתכבד לפתוח את הישיבה.

מאיר שטרית: יש לנו שורה של נושאים על סדר היום.

מאיר שטרית: אני אתחיל, ברשותכם, ישר בנושא הראשון.

עידו בן-יצחק: הישיבה אינה חסויה.

מאיר שטרית: הישיבה איננה חסויה, בוודאי.

עידו בן-יצחק: לפי סעיף 102 (א)(ד) לתקנון הכנסת.

מאיר שטרית: לפי סעיף 102 (א)(ד) לתקנון הכנסת הישיבה לא חסויה.

רוברט אילטוב: לא חסויה?

אריה אלדד: לא.

אריה אלדד: היא לא מעניינת.

רוברט אילטוב: אז היא לא מעניינת.

מאיר שטרית: הנושא הראשון בסדר-היום, חברים, זה צירופו של חבר הכנסת זאב אלקין לוועדת המשנה למודיעין.

מאיר שטרית: זה דבר שנדון בזמנו, כזכור לכם, גם איתו וגם איתי בזמן כניסתי, וסיכמנו שאנחנו נטפל בעניין הזה.

מאיר שטרית: העניין סודר ואני מציע להצביע על כך, כדי לאשר את צירופו לוועדת המשנה למודיעין מטעם סיעת הליכוד.

מאיר שטרית: מי בעד, ירים את ידו.

רוברט אילטוב: זה אחרי הפרסומים שהוא כאילו הדליף - - -

קריאה: רק בגלל זה, רק בגלל זה.

רוברט אילטוב: כדי שיהיה לו מה, אוקי.

מאיר שטרית: מי נגד?

מאיר שטרית: אין נגד.

מאיר שטרית: בעד – פה אחד

מאיר שטרית: נמנעים – אין

מאיר שטרית: בזה אושר חבר הכנסת זאב אלקין כחבר ועדת משנה למודיעין.

משה (מוץ) מטלון: פה אחד.

מאיר שטרית: פה אחד.

מאיר שטרית: ואני מאחל לו רפואה שלמה כי הוא חולה ובגלל זה - -

משה (מוץ) מטלון: עכשיו תראה איך הוא יחלים.

מאיר שטרית: - - נבצר ממנו לבוא לפה היום, אחרת הוא היה בא, תאמין לי.

מאיר שטרית: אבל הוא חולה ומסר לי שהוא לא יכול להגיע.

מאיר שטרית: הנושא השני בסדר-היום הוא צו פיקוח על יצוא ביטחוני – ציוד דו שימושי.

מאיר שטרית: אני אסביר את זה בקצרה - - -

אריאלה קלעי: אדוני, אנחנו מבקשים לדחות את זה ליותר מאוחר מפני שהשב"כ עוד לא הגיע.

מאיר שטרית: למה אני צריך את השב"כ?

מאיר שטרית: אני לא צריך שב"כ אני לא צריך אף אחד.

מאיר שטרית: הנושא נורא פשוט, חברים, הוא לא כל-כך מסובך: משרד הביטחון קובע מדי פעם בתקנות מה מותר להכניס לעזה ומה אסור להכניס לעזה.

עידו בן-יצחק: לאיו"ש.

מאיר שטרית: לאיו"ש.

מאיר שטרית: כמובן, הרעיון הוא לפקח על מוצרים שיכולים לשמש בידי הפלסטינים שימוש דו שימושי, ולהשתמש בהם כדי להרע במקום להטיב.

מאיר שטרית: מדי פעם משרד הביטחון מעדכן את הרשימה של המוצרים הללו.

מאיר שטרית: הפעם יש לנו צו שמבקש להכניס שני פריטים: אחד, זה חומצה אל-כלורית.

מאיר שטרית: מי שקצת מתמצא בכימיה יודע מה שאפשר לעשות בה – שימושים בתחומים שונים.

מאיר שטרית: הדבר השני זה צינורות בקטרים שונים, צינור שיכול, כמובן, לשמש – צינורות מתכת, עם או בלי תפר, שקוטרם עד 333 מ"מ – לדעתי זה ברור מאליו מדוע הם רוצים לאסור העברה על המוצרים הללו ללא פיקוח.

מאיר שטרית: אני מציע לאשר את הצו, אלא אם מישהו מתנגד.

מאיר שטרית: מישהו מחברי הכנסת מתנגד?

מאיר שטרית: משהו מהחברים האחרים מתנגד?

מאיר שטרית: אתם מתנגדים.

יואל הדר: מאחר שהמשטרה לא הייתה מודעת לעניין הזה – אם הפיקוח הוא על המשטרה – אז אנחנו נבקש לדחות את המועד כדי שהמשטרה תביע את עמדתה.

יואל הדר: אם הפיקוח הוא על צה"ל - - -

מאיר שטרית: מי שמפקח עד היום – ימשיך לפקח.

יואל הדר: המשטרה גם כן נמצאת שם בתוך המעברים, לכן יש לנו בעיה שאנחנו צריכים להציג את זה.

יואל הדר: אם המשטרה לא בתוך ה"לופ" הזה – אין לנו בעיה.

מאיר שטרית: מי מפקח היום?

יואל הדר: מי בודק את זה במעבר, אם זה לא המשטרה – אין לנו בעיה.

יואל הדר: אם המשטרה בודקת אז יש לנו בעיה.

מאיר שטרית: אז מה זה משנה?

מאיר שטרית: אם אתם בודקים עוד אלף מוצרים – תבדקו גם שניים נוספים.

מאיר שטרית: מה זה משנה?

יואל הדר: יכול להיות שיש בעיה לבדוק את המוצרים הספציפיים.

יואל הדר: אין להם את ההתמחות של המשטרה בעניינים האלה.

מאיר שטרית: מה התמחות?

מאיר שטרית: צינור 333 מ"מ?

מאיר שטרית: חומצה אל-כלורית?

רוברט אילטוב: מן הראוי שכאשר מביאים צו ורוצים שהמשטרה תבצע אז לפחות - - -

מאיר שטרית: השאלה היא אם זה המשטרה.

מאיר שטרית: אני לא יודע להגיד.

רוברט אילטוב: אז שיגידו.

רוברט אילטוב: מי צריך להגיד את זה?

מאיר שטרית: משרד הביטחון, בבקשה.

רוברט אילטוב: מן הסתם היו צריכים לדבר עם המשטרה.

ישי יודקביץ: הצו הזה מתואם.

ישי יודקביץ: אל"ף, זה הגיע לבקשת שרות הביטחון הכללי, שאמון על החומרים המגיעים לעזה וצריך לפקח רישוי הכניסה שלהם.

ישי יודקביץ: דבר שני, תיאמנו את זה עם המתפ"ש – תאום הפעולות בשטחים – שאמון על היד על הדופק, מה קורה ברצועה מבחינת רווחת האוכלוסייה המקומית, הומניטארית ודברי כאלה.

ישי יודקביץ: יש פה את שני הקטבים שאנחנו מנסים לאזן ביניהם והצו הזה מתואם על-ידי שני הגופים הללו.

מאיר שטרית: איפה המשטרה בעסק?

אריה אלדד: איפה המשטרה?

רוברט אילטוב: אם המשטרה צריכה לאכוף את זה, מן הסתם היו צריכים לדבר איתה.

ישי יודקביץ: לפי "החלטת ממשלה ב-43" שמסדירה את אופן הפיקוח על נושא המעברים באופן כללי לשטחי איו"ש ורצועת עזה, מנהלת המעברים מונחית על-ידי השרות ועל-ידי המשטרה.

ישי יודקביץ: אבל בפועל, העבודה היומיומית, נעשית, אני מניח, במעבר עצמו.

מאיר שטרית: המשטרה עושה את העבודה במעבר או אנשי המעברים?

ישי יודקביץ: אני לא בקי בעבודה היומיומית שנעשית במעבר.

ישי יודקביץ: מה שאני אומר, מבחינה משפטית, זה המצב הזה: רשות המעברים מונחה על-ידי השרות ועל-ידי המשטרה.

ישי יודקביץ: מבחינת חוק הפיקוח על הייצוא הביטחוני, סמכות הרישוי היא לקמ"טים של המנהל האזרחי, וזה המצב המשפטי.

משה (מוץ) מטלון: כלומר, אין לנו תשובה.

רוברט אילטוב: לא תיאמו את זה עם המשטרה.

משה (מוץ) מטלון: אני מציע שיתאמו את זה עם המשטרה.

מאיר שטרית: זה צו של משרד הביטחון.

מאיר שטרית: אני לא יודע להגיד לך אם תיאמו או לא תיאמו.

מאיר שטרית: יושבים פה נציגי המשטרה.

רוברט אילטוב: אבל יש נהלי עבודה.

רוברט אילטוב: לא יכול להיות שהם זורקים משהו למשרד אחר שהוא בכלל לא יודע מזה.

מאיר שטרית: אני לא יודע אם זורקים.

רוברט אילטוב: זה מה שמצטייר כרגע.

עידו בן-יצחק: המשטרה היא זו שעומדת במעברים.

מאיר שטרית: המשטרה עומדת במעברים?

מאיר שטרית: לא ככה אני זוכר.

יואל הדר: המשטרה יושבת גם במעברים.

מאיר שטרית: אבל היא לא מפקחת על סחורות, למיטב זכרוני.

מאיר שטרית: אני הייתי שר הפנים, אחראי על המעברים, אני לא זוכר שהמשטרה הייתה אחראית על הפיקח של מה שעובר.

מאיר שטרית: יש משקפים, מצלמים, מעבירים – לא שוטרים.

אריה אלדד: הלוא יש מספר פריטים, אלו לא הפריטים היחידים שיש.

אריה אלדד: איך אתם - - -

אודליה אדרי: משטרת ישראל לא נמצאת במעברים היום: לא במעברים הבינלאומיים ולא במעברים בין ישראל לאיו"ש.

מאיר שטרית: אז הם לא מפקחים?

אודליה אדרי: לא.

אודליה אדרי: אנחנו מנחים מקצועיים.

מאיר שטרית: יש פה מישהו משרות הביטחון?

עידו בן-יצחק: הצו המלא של כל מה שקורה - - -

מאיר שטרית: אגב, בצו המלא הקיים היום, אני רואה שיש עשרות של פריטים.

מאיר שטרית: נו, אז מה?

מאיר שטרית: נראה למישהו להוסיף עוד שני פריטים.

מאיר שטרית: מי שמפקח על עשרות פריטים, יפקח על עוד שניים.

מאיר שטרית: נפתח עכשיו את כל הסיפור בגלל שני פריטים?

מאיר שטרית: אני לא מצי.

מאיר שטרית: חברים, אסור ששום צינור יכנס לשטחים.

מאיר שטרית: אני לא חושב שצריך לדחות את זה כי מישהו חושב שצריך לפקח עליו.

מאיר שטרית: מי שמפקח על ה-59 או 60 הפריטים – יפקח על שני אלה.

רוברט אילטוב: אין ויכוח שאם הוחלט שהפריטים האלה לא צריכים להיכנס לשם – הם לא צריכים להיכנס לשם.

מאיר שטרית: יפה.

מאיר שטרית: אני מציע שנקבל את ההחלטה.

רוברט אילטוב: מי שמפקח על הדבר הזה הוא בטח לא כימאי, הוא לא יודע מה זאת החומצה הזאת – הכלור - - -

מאיר שטרית: זאת חומצה על-כלורית.

רוברט אילטוב: הוא צריך להריח את זה?

רוברט אילטוב: איש מקצוע צריך לבדוק את הדברים האלה.

מאיר שטרית: יש פה הרבה פריטים מהסוג הזה שאני רואה – היפוכלוריט, מלחים, כלורטים, כספית לצרכים רפואיים, כספית כך וכך.

מאיר שטרית: אני חושב שאין היגיון לדחות את הדבר הזה.

מאיר שטרית: אני אומר למשטרה: אם באמת יש לכם בעיה בלתי נסבלת, אני מזמין אתכם לחזור לוועדה.

מאיר שטרית: אני מציע לאשר את הצו ואם למשטרה יש בעיה – אני מזמין אתכם לחזור לוועדה ולהעלות אותה בפנינו.

מאיר שטרית: מי בעד – ירים את ידו.

מאיר שטרית: מי נגד?

מאיר שטרית: בעד תיקון צו הפיקוח – רוב

מאיר שטרית: נמנעים – מיעוט

מאיר שטרית: אין נגד.

מאיר שטרית: הצו אושר.

רוברט אילטוב: אנחנו נמנעים.

מאיר שטרית: בסדר גמור.

מאיר שטרית: אני חושב שאנחנו לא עושים דבר בלתי סביר.

מאיר שטרית: זה סביר בהחלט.

רוברט אילטוב: לכן אנחנו נמנעים ולא מצביעים - - -

מאיר שטרית: בסדר גמור.

מאיר שטרית: אתם אחראיים.

מאיר שטרית: אני מעריך את זה מאוד.

מאיר שטרית: יש לנו רוויזיה לפי בקשתו של חבר הכנסת אילטוב.

מאיר שטרית: רוויזיה לדון מחדש בעניין של הצבת של חיילים של שח"מ בשרות המשטרה.

מאיר שטרית: אני מעלה את הרוויזיה להצבעה.

מאיר שטרית: מי שבעד הרוויזיה – יצביע בעד, כלומר הוא בעד פתיחת הדיון.

מאיר שטרית: מי שנגד הרוויזיה יצביע נגד.

מאיר שטרית: מי בעד הרוויזיה – ירים את ידו.

מאיר שטרית: מי נגד הרוויזיה – ירים את ידו.

מאיר שטרית: אחד.

מאיר שטרית: בעד פתיחת הדיון – רוב

מאיר שטרית: נמנעים – אין

מאיר שטרית: הרוויזיה עברה.

מאיר שטרית: אני פותח את הדיון בהצעת חוק של הצבת חיילים בשרות המשטרה.

מאיר שטרית: כזכור, החוק הזה נדון כבר בוועדה כמה פעמים.

מאיר שטרית: נדון פעמיים באריכות רבה מאוד.

מאיר שטרית: אני חושב שכל המוסיף – גורע, אין טעם להכביר בדיבור בעניין הזה.

מאיר שטרית: אני רוצה לספר מה קרה בינתיים: מאז הדיון בחוק היה משא ומתן בין יושב-ראש הוועדה לבין שר האוצר.

מאיר שטרית: בעקבות המשא ומתן הזה, שר האוצר שלח מכתב ליושב-ראש הוועדה.

מאיר שטרית: אני מבקש בזאת להקריא אותו: לכבוד רב אלוף שאול מופז, יושב-ראש ועדת חוץ וביטחון.

מאיר שטרית: הנדון: תגבור כוח אדם במשטרת ישראל בשנים הקרובות.

מאיר שטרית: אדוני הנכבד, בהמשך לפגישתנו מיום ה-11 בינואר 2012, יחד עם השר לביטחון פנים, ברצוני לציין כדלקמן: אל"ף, משרד האוצר רואה צורך חיוני בתגבור כוח האדם התקני במשטרת ישראל בשנים הקרובות, כדי להתמודד עם בעיות ביטחון הפנים ולחזק את הלחימה בבריונות ובאלימות, ולהעצים את המאבק בפשיעה המאורגנת ולהחזיר את תחושת הביטחון במגזר היהודי והלא יהודי בכל רחבי המדינה.

מאיר שטרית: לשם כך, בכוונתו להביא למצב שבו בכל אחת מהשנים הקרובות: 2012, 2013 ו-2014, יתווספו למשטרת ישראל מאות תקנים.

מאיר שטרית: בי"ת, בכל מקרה ברצוני להבהיר שאיננו רואים את הנושא של 2,000 חיילים-שוטרים שמשרתים במסגרת השח"מ כיום כמקור חילופי לכוונתו זו להוסיף תקנים ולהמשיך תגבורה של משטרת ישראל בכוח אדם תיקני.

מאיר שטרית: כידוע, במסגרת החלטת ממשלה 3377 מיום 26 ביוני 2011 בנושא הקצאת חיילי חובה למשטרה, קיבלה הממשלה החלטה כי יקטן מספר יוצאי הצבא במשטרה ל-1,600 עד ליום 1 ביוני 2014.

מאיר שטרית: הנני סבור כי אין לרדת מתחת למספר זה.

מאיר שטרית: בהתאם להבהרות אלו, אני מבקש שלא להתנות את המשך הקצאת השח"מ בהתאם למתווה עליו החליטה הממשלה בנושאים אחרים אלא לאשרה במהירות האפשרית בשל חיוניותה הרבה למשטרת ישראל.

מאיר שטרית: בקיצור, זה מכתב שיושב ראש הוועדה קיבל משר האוצר.

מאיר שטרית: אני בין אלה שסבורים שלנוכח הדיון הזה וגם לנוכח המכתב הזה, הלחץ של הוועדה פעל, לפחות לתוספת של מאות תקנים למשטרה – דבר שהוא חיובי בעיני.

מאיר שטרית: נכון שהממשלה לא רוצה להוריד מתחת למספר הזה את מספר החיילים שיוצבו בשח"מ.

מאיר שטרית: את עמדתי אתם מכירים, אני לא מחדש אותה היום כיושב-ראש ועדה.

מאיר שטרית: עמדתי הייתה לתמוך בזה מלכתחילה בלי קשר.

מאיר שטרית: אני בעד לתמוך באישור הצעת החוק.

מאיר שטרית: אלא אם יש חברים שרוצים להתנגד – זכות הדיבור שלהם, בבקשה.

אריה אלדד: שום דבר במכתבו של שר האוצר איננו חדש.

אריה אלדד: כל מה שנאמר בדיון תקף.

אריה אלדד: הוועדה הייתה כמעט מאוחדת בדעתה שאסור להפוך את צה"ל לחברת כוח אדם מטעמים תקציביים כדי לתגבר את המשטרה או גופים אחרים.

אריה אלדד: ואינני מבין מה השתנה לעומת הדיון הקודם, חוץ מזה ששר האוצר גילה עוד פעם שכסף זה דבר חשוב.

מאיר שטרית: עוד מישהו מחברי הכנסת?

רוברט אילטוב: לא.

רוברט אילטוב: אנחנו בעד.

מאיר שטרית: אני מציע להעמיד להצבעה.

מאיר שטרית: מי בעד הצעת החוק – ירים את ידו.

אריה אלדד: אני מבקש לומר: אם זה יתקבל, אני מבקש הסתייגויות מהותיות, לבוא ולומר שיתווסף חייל אחד למשטרת ישראל בשנה הבאה.

אריה אלדד: הסתייגות שנייה שהתווספו שני שוטרים למשטרת ישראל בשנה הבאה.

אריה אלדד: לחילופין, שלושה שוטרים.

אריה אלדד: ככה אני רוצה – כמה מוסיפים, 2,000?

מאיר שטרית: יש מגבלה במספר החילופין.

אריה אלדד: 2,000 הסתייגויות.

אריה אלדד: אני מבקש 2,000 הסתייגויות.

מאיר שטרית: יש מגבלה בחילופין.

מאיר שטרית: אתה טועה, יש מגבלה בחילופין.

מאיר שטרית: אתה לא יכול לעשות חילופין לחילופין לחילופין, יש מגבלה.

מאיר שטרית: מותר להגיש - - -

אריה אלדד: אני לא מכיר את המגבלה הזאת.

מאיר שטרית: בתקציב, לדעתי.

מאיר שטרית: בזמנו היה דיון במגבלה.

אריה אלדד: זה לא חוק תקציב.

עידו בן-יצחק: אם קבעה ועדת הכנסת הסדר מיוחד לגבי התקציב.

עידו בן-יצחק: אבל אני לא מכיר מגבלה על מספר ההסתייגויות שניתן להגיש.

רוברט אילטוב: אני אבקש מחבר הכנסת אלדד שיספק גם את השמות, אם הוא יודע.

אריה אלדד: אני לא יודע את השמות.

אריה אלדד: גם הצבא לא יודע את השמות.

אריה אלדד: אלו חיילים שעתידים להתגייס.

אריה אלדד: הם עוד יודעים את מי ישבצו שם.

אריה אלדד: הרבה זמן אני מנסה לחפש נושא ראוי לאתגר את מיקי איתן בפיליבסטר.

אריה אלדד: אנחנו נדבר.

מאיר שטרית: זכותו של חבר כנסת להגיש הסתייגויות.

מאיר שטרית: ואם אין מגבלה – אז בלי מגבלה.

מאיר שטרית: על כל פנים, נקרא את החוק.

מאיר שטרית: נעבור להצעת החוק ונקרא אותו אחד לאחד.

מאיר שטרית: בבקשה, היועץ המשפטי.

עידו בן-יצחק: "תיקון סעיף 6 1.

עידו בן-יצחק: בחוק שירות ביטחון (תיקון מס' 7 והוראת שעה)(שירות במשטרה ושירות מוכר), התשנ"ה- 1995, בסעיף 6, ברישה, במקום "יח בחשוון התשע"ב (15 בנובמבר 2011)" יבוא "יט בטבת התשע"ו (31 בדצמבר 2015)".

עידו בן-יצחק: תחילה 2.

עידו בן-יצחק: תחילתו של חוק זה ביום יח בחשוון התשע"ב (15 בנובמבר 2011).

עידו בן-יצחק: "

מאיר שטרית: יש למישהו הערות?

יואל הדר: אנחנו תומכים בכל מה שאתה אומר.

מאיר שטרית: שאלתי אם יש הערות?

מאיר שטרית: אין הערות.

מאיר שטרית: ובכן, נעמיד את חוק להצבעה.

מאיר שטרית: מי בעד הצעת החוק?

מאיר שטרית: מי בעד אישור הצעת החוק בקריאה ראשונה?

מאיר שטרית: בקריאה שנייה ושלישית?

מאיר שטרית: שלושה.

מאיר שטרית: מי נגד?

מאיר שטרית: אחד נגד.

מאיר שטרית: בעד החוק – רוב

מאיר שטרית: נמנעים – אין

מאיר שטרית: החוק מאושר וכמובן זכותו של חבר הכנסת להגיש הסתייגות.

מאיר שטרית: אנחנו נצביע על ההסתייגויות שלו.

מאיר שטרית: אתה רוצה להצביע על ההסתייגויות אחת-אחת או על כולן ביחד?

אריה אלדד: אחת-אחת שמית.

מאיר שטרית: לא.

מאיר שטרית: אני לא מדבר בכנסת.

מאיר שטרית: אני מדבר עכשיו, בוועדה.

מאיר שטרית: אנחנו דוחים את ההסתייגויות, כמובן.

אריה אלדד: הסברתי.

אריה אלדד: נדמה לי שכל ההסברים ניתנו בדיון הקודם ואמרתי ששום דבר במצב הזה לא שינה את הנימוקים.

מאיר שטרית: זכותך המלאה כפרלמנטר.

מאיר שטרית: אני בעד זה בכל ליבי.

מאיר שטרית: תגיש הסתייגויות ונראה אותך עומד ומנמק אותן.

מאיר שטרית: כמובן, זכותו להגיש הסתייגויות ואנחנו נגד הסתייגויות.

מאיר שטרית: הוועדה לא מקבלת את ההסתייגויות ולכן הן תעלינה למליאה לדיון.

מאיר שטרית: מקובל עליך?

רוברט אילטוב: אתה רוצה שנצביע עליהן?

מאיר שטרית: בזה גמרנו.

מאיר שטרית: עכשיו רבותי, בעקבות הצעת החוק, אנחנו צריכים לאשר גם את החלטת הממשלה המפורטת שמציגה את הצבת החיילים בשח"מ.

מאיר שטרית: החלטת הממשלה מדברת על הקצאת חיילי חובה למשטרה ולמשמר הגבול, טיוטת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 13), התשע"ב- 2011, הסמכת ועדת שרים לענייני חקיקה.

מאיר שטרית: "מחליטים : בהמשך להחלטת הממשלה מס' 2612 מיום 19.12.2010 אשר דנה בהקצאת חיילי חובה לגופים וליחידות מחוץ לסדר הכוחות של צה"ל (להלן: יוצאי צבא): 1.

מאיר שטרית: בהתאם לסעיף 24א(ג) לחוק שירות ביטחון (נוסח משולב), התשמ"ו-1986, (להלן: חוק שירות ביטחון), להנחות את שר הביטחון לקבוע כי מספר יוצאי הצבא שישרתו בפועל במשטרת ישראל יקטן בשנים הקרובות בכל שנה, כמפורט להלן: א.

מאיר שטרית: 1,850 יוצאי צבא החל ממועד ההחלטה ועד ליום 1.6.2012.

מאיר שטרית: ב.

מאיר שטרית: 1,750 יוצאי צבא החל מיום 1.6.2012 ועד בכלל.

מאיר שטרית: ג.

מאיר שטרית: בכפוף למציאת מענה חלופי לצרכי המשטרה, כמפורט בסעיף 5 להלן, יקטן מספר יוצאי הצבא, בנוסף על האמור לעיל, בהתאם למתווה הבא: (1) 1,650 יוצאי צבא החל מיום 1.6.2013 ועד ליום 1.6.2014; (2) 1,600 יוצאי צבא החל מיום 1.6.2014 ועד בכלל.

מאיר שטרית: ההחלטה תובא לאישור ועדת החוץ והביטחון של הכנסת כנדרש בסעיף 24א(ג) לחוק שירות ביטחון.

מאיר שטרית: 2.

מאיר שטרית: בהתאם לאמור בסעיף 1 לעיל, לאשר עקרונית את טיוטת חוק שירות ביטחון (תיקון מס' 7 והוראת שעה)".

מאיר שטרית: את זה כבר עשינו.

מאיר שטרית: "3.

מאיר שטרית: להסמיך את ועדת השרים" לא צריך, זה לא רלוונטי.

מאיר שטרית: אנחנו משאירים בעצם - - -

ישי יודקביץ: סעיף 5 רלוונטי.

מאיר שטרית: "5.

מאיר שטרית: להטיל על צוות בראשות הממונה על התקציבים במשרד האוצר והמנהל הכללי".

עידו בן-יצחק: אבל זה לא משהו שמגיע לאישורנו.

מאיר שטרית: אבל זה לא מגיע לאישור הוועדה.

מאיר שטרית: זה לא מגיע אלינו.

מאיר שטרית: ובכן, מי בעד אישור ההחלטה של הממשלה – ירים את ידו.

מאיר שטרית: מי נגד?

מאיר שטרית: בעד אישור החלטת הממשלה – רוב

מאיר שטרית: נמנעים – אין

מאיר שטרית: אחד נגד, שניים בעד.

מאיר שטרית: ההחלטה אושרה.

מאיר שטרית: בזה נגמרה סוגיה אחת.

מאיר שטרית: אנחנו עוברים לנושא הבא: חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 6), התשע"ב-2011, שהוא באותה סוגיה.

מאיר שטרית: מעניין לעניין באותו עניין.

מאיר שטרית: אם תוכל לקרוא את החוק, אני אודה לך.

מאיר שטרית: יש פה שני חוקים.

מאיר שטרית: השני לא רלוונטי לנו?

עידו בן-יצחק: לא.

עידו בן-יצחק: הוא כבר אושר.

מאיר שטרית: הוא עבר.

מאיר שטרית: בבקשה.

עידו בן-יצחק: "הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 6), התשע"ב-2011.

עידו בן-יצחק: תיקון סעיף 1 1.

עידו בן-יצחק: בחוק שירות ביטחון (הוראת שעה) (הצבת יוצאי צבא בשירות בתי הסוהר), התשס"א-2005, בסעיף 1, ברישה, במקום "עד יום ה בטבת התשע"ב (31 בדצמבר 2011)" יבוא "עד יום יט בטבת התשע"ב (31 בדצמבר 2015)".

מאיר שטרית: בקיצור, מאריכים פה את הצבת יוצאי צבא בשירות בתי הסוהר מ-2011 עד 31 בדצמבר 2015.

מאיר שטרית: מי אחראי על העניין הזה מטעם השב"ס?

מאיר שטרית: אני מבקש לדעת למה המספר נשאר אותו דבר כשמספר האסירים הביטחוניים קטן בצורה משמעותית בשנים האחרונות?

מאיר שטרית: תוכל לתת לנו מספרים: מה היה מספר האסירים הביטחוניים לפני השחרורים שנעשו?

מאיר שטרית: מה נשאר היום?

מאיר שטרית: ולמה אתם מבקשים אותו המספר של החיילים?

מאיר שטרית: בבקשה.

מאיר שטרית: רק תציג את עצמך לפרוטוקול בבקשה.

משה (מוץ) מטלון: הם מדברים על הפוטנציאל.

מאיר שטרית: קודם כל שיתפסו.

אלי אברהם: שלום לכולם.

אלי אברהם: אני רמ"ח תכנון.

אלי אברהם: לשאלתך לגבי הנתונים: אני חושב שכדאי להסתכל על הנתונים קצת לפני עסקת שליט ולא רק על האירועים האחרונים.

אלי אברהם: באמת רואים בשנים האחרונות מגמה של ירידה במספר האסירים הביטחוניים שהלכה והתגברה כתוצאה מעסקת שליט לאחרונה.

אלי אברהם: היום אנחנו מדברים על כ-5,000 אסירים ביטחוניים בבתי הסוהר שנמצאים באחריות שב"ס - - -

מאיר שטרית: לעומת?

אלי אברהם: לעומת השיא.

אלי אברהם: כשקיבלנו מצה"ל – זה עמד על משהוא כמו עשרת אלפים.

מאיר שטרית: מתי?

אלי אברהם: בשנת 2005.

מאיר שטרית: אני מדבר על לפני שנה.

אלי אברהם: יש לי את הנתון של לפני שנה.

אלי אברהם: לפני שנה עמדנו על בערך 6,000 אסירים.

מאיר שטרית: היו 6,000 אסירים ועכשיו, אתה אומר, יש 5,000 אסירים?

אלי אברהם: כן.

מאיר שטרית: אז רק 1,000 האסירים של עסקת שליט שוחררו?

מאיר שטרית: לא שוחררו עוד?

אלי אברהם: לא.

אלי אברהם: אני מזכיר לך שבמקביל נעשים גם מעצרים על-ידי צה"ל ואנחנו קולטים.

אלי אברהם: עכשיו, כדי לאזן את התמונה הזו, אנחנו יכולים להגיד שבשלושת החודשים האחרונים אנחנו רואים שינוי במגמה – כמות המעצרים שצה"ל והשב"כ מבצעים בעליה וכמות העצורים בהתאם.

אלי אברהם: כמה מהם יבשילו לכתבי אישום ואחר כך למאסר, אנחנו עוד לא יודעים להגיד.

אלי אברהם: ולכן אנחנו עוקבים אחרי המגמה הזו וזה מסביר אולי למה אנחנו לא ממהרים לבוא ולהגיד שהירידה הזו היא משהו שיהיה תמיד וימשיך לנצח.

אלי אברהם: ראינו גם פיקים לאורך התקופה - אני רוצה להזכיר לכולם – שנבעו משינויים במצב הביטחוני בארץ.

אלי אברהם: למשל, ההערכות שלנו לפני מבצע "עופרת יצוקה" – התחזיות שצה"ל דיבר עליהן על קליטה של עצורים פוטנציאליים הייתה לפחות באלפים.

מאיר שטרית: אבל זה לא התממש.

אלי אברהם: לא.

אלי אברהם: זה לא התממש אבל אנחנו כארגון צריכים להיות ערוכים לתסריטים האלה.

אלי אברהם: זה לא משהו - - -

מאיר שטרית: צה"ל נמצא עדיין בהערכות האלה?

מאיר שטרית: נציגי צה"ל שיושבים פה, מישהו מצה"ל יכול להגיד שנמצאים בהערכות האלה, שמספר האסירים יגדל מאוד?

אייל טולדנו: אנחנו לא יודעים.

מאיר שטרית: אולי גם תיקחו קצת עבריינים?

מאיר שטרית: להשקיט את הרחוב הישראלי.

אלי אברהם: לפחות בדיונים שהתקיימו בין הגופים לפני מבצע עופרת יצוקה, בשנת 2009, דובר בהחלט על מעצרים המוניים.

אלי אברהם: הם חלק מהתסריט - - -

מאיר שטרית: בסדר, אבל אנחנו לא שם היום.

מאיר שטרית: לכן אני שואל למה עכשיו יש הצדקה לאותו מספר של חיילים?

אלי אברהם: אנחנו, כארגון, לא יכולים לחיות את הרגע.

אלי אברהם: אנחנו מנסים להסתכל על הטווח הארוך.

אלי אברהם: הטווח הארוך אומר לנו שאנחנו צריכים גם להיערך בהקשר הזה.

מאיר שטרית: כל המשרתים בבתי הכלא הצבאיים, בבתי הכלא הביטחוניים, הם אנשי צבא?

מאיר שטרית: לא משרתים אנשי שב"ס?

יואל הדר: מעט.

אלי אברהם: יש תמהיל.

מאיר שטרית: זה מה שאני שואל.

מאיר שטרית: כמה משרתים בבתי כלא ביטחוניים, ללא אנשי צבא, ללא חיילים?

מאיר שטרית: כמה עובדי שירות בתי הסוהר משרתים בבתי הכלא הביטחוניים?

אלי אברהם: משהו כמו אלף.

מאיר שטרית: גם כשהיו עשרת אלפים כלואים היו אלף?

אלי אברהם: אין לי את הנתון הזה.

אלי אברהם: יש לי את הנתון נכון להיום.

אלי אברהם: אני רוצה להזכיר לך נתון מאוד חשוב – כשקיבלנו את המתקנים מצה"ל, התמהיל היה בערך 200 אנשי קבע ואלף סוהרי חובה.

אלי אברהם: אנחנו הגדלנו את מצבת אנשי הקבע שלו כי תפיסת הביטחון שלנו, תפיסת ההפעלה שונה מהתפיסה של צה"ל.

אלי אברהם: אנחנו נכנסים הרבה יותר לעומק בתוך בתי הסוהר: חיפושים, תפיסת אמל"ח וכיוצא בזה.

אלי אברהם: התפיסה שונה לגמרי.

אלי אברהם: אבל נשארנו עדיין עם אותם אלף ועלינו במקביל באנשי הקבע שלנו.

אלי אברהם: אני חושב שזה נתון שאי אפשר להתעלם ממנו.

אריאלה קלעי: זה חלק מתנאי העסקה.

אריאלה קלעי: הם הסכימו לקבל את בתי הכלא הצבאיים - - -

מאיר שטרית: כשהיו עשרת אלפים אסירים.

אריאלה קלעי: כן, עדיין יש כאלה.

אריאלה קלעי: הם קיבלו גם חיילים לצורך העניין.

מאיר שטרית: אנחנו לא חולקים בוועדה.

מאיר שטרית: בניגוד למצב הקודם, איש לא חולק בוועדה על הצבת חיילים לשירות בבתי הכלא של אסירי הביטחון.

מאיר שטרית: אנחנו מדברים על הכמות: מאחר והשתחררו כל-כך הרבה אסירים, השאלה אם יש הצדקה לאותו מספר של חיילים?

מאיר שטרית: בגלל זה אני מעלה את השאלות.

אלי אברהם: חשוב להדגיש: כשקיבלנו את המתקנים, תפיסת ההפעלה הייתה שונה, התמהיל היה שונה – הוא היה מוטה באופן מובהק לחיילי החובה על חשבון חיילי הקבע.

אלי אברהם: זה השתנה עם השנים כי תפיסת ההפעלה שלנו שונה.

אלי אברהם: יותר מזה, גם היום, אנחנו עדיין נמצאים במצבים מסוימים כשקלטנו אותם מצה"ל בתקינת חסר.

מאיר שטרית: אני מוכרח לומר להגיד לך שההסבר לא מניח את דעתי, אבל יחד עם זאת ומאחר ואנחנו נמצאים במצב של ערפל מסוים וקשה לדעת מה יילד יום, לא הייתי רוצה לקחת החלטה שמקצצת בזה וכשנראה שיהיה צורך אז נחזיר לכם את האנשים.

מאיר שטרית: נשאיר את זה בעת הזאת ככה ונדון בזה, אני מציע, בפעם הבאה בלי קשר להארכת התוקף.

מאיר שטרית: אני מציע שהוועדה תקיים דיון בעוד תקופה של שנה כדי לראות אם באמת השתנה המצב.

מאיר שטרית: אני מקווה שהוא לא ישתנה לרעה ושלא יהיו יותר אסירים אם לא יהיה צורך בהם.

מאיר שטרית: כשיהיה יותר שקט בשטח אז אולי באמת נדון מחדש בהקצאה הזאת.

מאיר שטרית: עד אז נצביע.

מאיר שטרית: מי בעד לאשר את החוק, ירים את ידו.

מאיר שטרית: מי נגד?

מאיר שטרית: בעד אישור החוק בוועדה – רוב

מאיר שטרית: נמנעים – אין

מאיר שטרית: ובכן, החוק אושר ברוב של ארבעה מול אחד.

מאיר שטרית: אנחנו עוברים לחוק הבא.

מאיר שטרית: החוק הבא שיש לנו זה חוק השיפוט הצבאי.

מאיר שטרית: רבותי, בזמנו הצבא או מערכת הביטחון יזמה חוק שבא להקל על חיילים שעשו עברות.

מאיר שטרית: חיילים שעשו עברה תוך כדי השירות ונרשמה להם עברה פלילית בתיק שלהם, זה לפעמים היה מכביד עליהם או יוצר מצב שהם לא יכולים לעבוד בהרבה מקומות.

מאיר שטרית: גם אם העברה נעשתה לפני שנים, הרישום הפלילי היה נרשם ל-17 שנה.

מאיר שטרית: ובמשך 17 שנה, כל פעם שהחייל היה רוצה לעבוד במקום ממשלתי או לעבוד כמאבטח או לעבוד באיזשהו מקום, היו אומרים לו: תביא לנו רישום פלילי מהמשטרה.

מאיר שטרית: אם במשטרה מופיע רישום פלילי, אומרים לו: אתה פסול, אתה לא יכול לשרת.

מאיר שטרית: דבר זה מנטרל הרבה מאוד חיילים, לא בהכרח בצדק.

מאיר שטרית: אגב, אני כשר משפטים אני מודיע – אני מודה, את חטאי אני מזכיר היום – אני חננתי הרבה מאוד חיילים שעברו עברות קלות, לפעמים לפני שרותם ולפעמים תוך כדי שרות, אבל חייל שגמר את השירות הצבאי שלו באופן מסודר, כחייל טוב, ועשה עברה חמש שנים קודם, בבית הספר התיכון, אין סיבה להשאיר לו ברישום פלילי ל-17 שנה, וחננתי הרבה מאוד בקשות כאלה של חיילים.

מאיר שטרית: .

רוברט אילטוב: גם צריך לתת הזדמנות.

רוברט אילטוב: גם אם זאת טעות יותר קשה צריך לתת הזדמנות.

מאיר שטרית: מאה אחוז.

מאיר שטרית: אז אני אומר שכר משפטים בעבר, חננתי הרבה מאוד חיילים שהגישו בקשות כאלה כי חשבתי שזה נכון לעשות את זה ואין סיבה להכביד עליהם.

מאיר שטרית: משרד הביטחון באמת העביר את החוק הזה שקובע הפחתה משמעותית של מספר השנים: מ-17 שנה ל-5 שנים – שהרישום הפלילי יירשם ל-5 שנים.

מאיר שטרית: החוק גם קובע שפחות גופים יוכלו לראות את הרישום הפלילי הזה.

מאיר שטרית: כיום כתוב שכל גוף יכול לבקש רישום פלילי – אתה רוצה לעבוד הנמל?

מאיר שטרית: אתה צריך להביא רישום פלילי מהמשטרה.

מאיר שטרית: אם יש לך עברה פלילית אתה לא יכול לעבוד בנמל.

מאיר שטרית: לכן רוצים להקטין, והחוק הקטין את מספרם.

מאיר שטרית: עכשיו, הדבר נקבע שעל המשטרה לבצע את התיקון הזה, כלומר, להחיל את העניין הזה של החוק – החוק עבר מזמן, בעצם, הוא לא חדש – והיו צריכים לגמור את הטיפול בחוק הזה.

מאיר שטרית: כמה זמן עבר מאז החוק?

מאיר שטרית: שנה?

מאיר שטרית: חצי שנה?

עידו בן-יצחק: זה היה צריך להתחיל באוקטובר.

מאיר שטרית: באוקטובר היה צריך להיגמר העניין.

מאיר שטרית: ובאוקטובר המשטרה כבר הייתה צריכה לעדכן את הרישומים הפליליים בהתאם לחוק.

יואל הדר: זה לא מדויק.

יואל הדר: היו שתי פאזות בחוק הזה - - -

עידו בן-יצחק: לגבי החדשים – 4 באוקטובר.

עידו בן-יצחק: לגבי הישנים – 4 באפריל.

מאיר שטרית: לגבי הישנים – אלה שכבר עברו את העברות וכבר נרשמו, היה צריך להיגמר ב-4 באפריל.

מאיר שטרית: ולגבי החדשים, אלו שיש להם עברות חדשות – אמור היה להסתיים ב-1 באוקטובר.

יואל הדר: נכון.

מאיר שטרית: אני מבין שלא זה ולא זה קרו.

יואל הדר: לא, לא.

יואל הדר: אפריל 2012 עוד לא הגיע.

מאיר שטרית: בסדר, אבל אוקטובר לא קרה.

מאיר שטרית: ואתם מבקשים לדחות בעוד חצי שנה.

מאיר שטרית: במקום חצי שנה – שנה.

יואל הדר: לא, לא.

יואל הדר: בכלל לא.

יואל הדר: ממש לא.

יואל הדר: בנושא המהותי אנחנו מסכימים.

מאיר שטרית: כתוב בחוק שנה.

יואל הדר: אין שום בעיה לגבי נושא המהות.

יואל הדר: מהותית, אנחנו מסכימים עם החוק הזה.

יואל הדר: החוק הזה הוא ראוי.

יואל הדר: אבל יש לנו מערכת טכנולוגית שצריך להכניס.

יואל הדר: הצבא לא התייעץ איתנו, לא שאל אותנו ואפילו בוועדה הקודמת - - -

מאיר שטרית: יש פה איש מחשבים של המשטרה?

זהבה לייב: אני נמצאת פה כדי להסביר את ההיבט המחשובי.

מאיר שטרית: זה מעניין אותי, ההיבט הטכנולוגי, להבין למה לוקח שנה לסדר את העברות הפליליות.

יואל הדר: בוועדה הקודמת אמרנו שיש לנו בעיה.

יואל הדר: אדוני יכול להסתכל בפרוטוקול של הוועדה.

יואל הדר: המשטרה אמרה: יש לנו בעיה להכניס את זה באוקטובר.

יואל הדר: ביקשנו שהכול יכנס באפריל.

יואל הדר: זה כל מה שביקשנו.

יואל הדר: אפריל בעוד חודשיים אדוני.

מאיר שטרית: מתי עבר החוק הזה?

עידו בן-יצחק: במרץ.

יואל הדר: באוגוסט עבר.

מאיר שטרית: לפני שנה.

יואל הדר: במרץ, במרץ.

מאיר שטרית: לפני שנה כמעט.

יואל הדר: כן.

יואל הדר: אבל הוא היה צריך להיכנס באוקטובר ואנחנו ביקשנו שהכול יכנס באפריל.

יואל הדר: זה כל מה שביקשנו.

יואל הדר: לא ביקשנו - - -

מאיר שטרית: בסדר.

מאיר שטרית: זה ברור בקשר אליכם.

מאיר שטרית: מבחינה טכנולוגית, למה צריך כל-כך הרבה זמן כדי לתקן רישום?

מאיר שטרית: לכאורה, למה לעשות את כל הרישום?

מאיר שטרית: אפשר לעשות Find and Replace, מה הבעיה?

זהבה לייב: אני ראש חוליית ייעוץ וחקיקה במדור מידע פלילי.

זהבה לייב: אני לא אשת מחשוב.

מאיר שטרית: אז לא תוכלי לעזור לי בצד הטכנולוגי.

מאיר שטרית: בקשתי לזמן איש טכנולוגיה של המשטרה.

זהבה לייב: לנו לא נמסר.

זהבה לייב: אני אוכל להסביר - - -

מאיר שטרית: כמה זמן היה לוקח לו להגיע?

מאיר שטרית: עם סירנה – תוך שתי דקות אתה פה.

זהבה לייב: היות ואני אחראית על מתן ההנחיות המקצועיות לאנשי המחשוב, אני חושבת שאני אוכל להסביר את ההיבט הזה, אני מקווה שלשביעות רצונכם.

זהבה לייב: במשטרה נכנסה לא מזמן מערכת ממוחשבת, חדשה, שמנהלת את המרשם הפלילי.

זהבה לייב: כניסתה של המערכת הייתה כרוכה גם בתיקונים מאוד יסודיים במערכות אחרות, כדי שכולן יכנסו לפעולה באותו זמן.

זהבה לייב: מטבע הדברים, עלייה של מערכת כזו שמחליפה את המרשם הפלילי הישן שקיים משנות ה-80', כרוכה בתקופת הרצה שבה צריך לפטור באגים, לתת מענה לתקלות וכו'.

זהבה לייב: במצב הזה, בלתי אפשרי היה לפעול גם ליישום של החוק בתוך המערכת החדשה – אלו דברים שהיה צריך לפתור.

זהבה לייב: הפיתוח נעשה במערכת הממוחשבת בצורה כזו שתאפשר להחיל את הוראות החוק על גזרי-דין של בתי-דין צבאיים שנתנו מיום הכניסה המקורי לתוקף – 4 לאוקטובר 2011.

זהבה לייב: כלומר, החיילים שקיבלו גזרי-דין במועד הכניסה לתוקף לא ייפגעו כתוצאה - - -

מאיר שטרית: זה לא חל על חיילים שעשו עברות לפני הצבא?

זהבה לייב: לא.

זהבה לייב: זה רק על הרשעות של בתי-דין צבאיים.

מאיר שטרית: זה מה שאני שואל, האם זה לא חל על חיילים שעשו לפני הצבא?

מאיר שטרית: זאת אומרת, אלו שעשו עברה לפני הצבא – נגיד תלמיד תיכון שהיה בקטטה ונרשמה לו עבירה פלילית – עדיין הרישום הוא 17 שנה?

גבי פיסמן: חלים כללי המרשם הפלילי.

מאיר שטרית: עדיין נשארים?

מאיר שטרית: אני מציע להכין הצעת חוק משותפת ונסדר גם את זה.

יואל הדר: אדוני, יש כבר תיקון לזה.

מאיר שטרית: מה התיקון?

גבי פיסמן: אדוני, זה לא מדויק מה שאדוני אמר כיוון שההוראות לגבי קטינים הן ממילא מופחתות, מקוצרות.

מאיר שטרית: מה הן?

מאיר שטרית: חמש שנים?

גבי פיסמן: תלוי אם מדובר בעברת פשע או עוון.

גבי פיסמן: יש כל מיני קריטריונים אבל בעיקרון זה לא מעל - - -

מאיר שטרית: זאת אומרת, הושווה למצב הקיים לגבי קטינים?

גבי פיסמן: המצב של חיילים הושווה לקטינים.

מאיר שטרית: הושווה לקטינים, זה טוב, לא צריך חוק.

רוברט אילטוב: אבל יכול להיות הוא כבר לא היה קטין אלא עשה את העברה בין 18 ל-18 וחצי עד הצבא, אז פה גם כן יש - - -

מאיר שטרית: טוב.

זהבה לייב: הפיתוח נעשה בצורה כזו שהחיילים לא ייפגעו כתוצאה מהדחייה.

זהבה לייב: אנחנו לא מבקשים דחייה של מועד הכניסה לתוקף אלא דחייה במועד היישום.

זהבה לייב: אנחנו שומרים בצד את גזרי-הדין שהגיעו - - -

מאיר שטרית: עכשיו אתם לא רושמים בכלל?

זהבה לייב: אנחנו נקלוט אותם בצורה כזו שהחוק יחול על גזרי דין שנתנו מ-4 באוקטובר ולא התחולה הרטרואקטיבית שיותר מגבילה את החיילים.

זהבה לייב: כלומר, מבחינת טובת החיילים, האינטרס של הפעלת החוק בזמן יושג.

מאיר שטרית: זאת אומרת, אם אחד קיבל פסק-דין לפני שנה, אז הזמן נספר לו מאז שהוא קיבל.

זהבה לייב: לא.

זהבה לייב: הקביעה הראשונית הייתה שהחוק יכנס לתוקף ב-4 באוקטובר 2011, נכון?

זהבה לייב: הייתה דחייה של חצי שנה.

זהבה לייב: אנחנו שומרים את גזרי-הדין האלה, אנחנו לא קלטנו אותם.

זהבה לייב: אנחנו נקלוט אותם ואז הוראות החוק יחולו ולא התחולה הרטרואקטיבית שיותר מצומצמת ויותר מגבילה.

מאיר שטרית: הבנתי.

מאיר שטרית: אני רוצה להגיד לך שטכנולוגית אני לא מקבל את ההסבר.

מאיר שטרית: אני אומר לך שאין שום בעיה לעשות את זה טכנולוגית תוך חודש לכל היותר, בלי בעיות בכלל.

מאיר שטרית: אבל אני לא יכול לשנות ברוורס שום דבר.

מאיר שטרית: דבר אחד אני מציע לתקן בחוק, לפי דברייך: במקום לכתוב פה שנה, לכתוב עד - - -

עידו בן-יצחק: יש להם הצעה לניסוח.

מאיר שטרית: עד ה-1 באפריל?

עידו בן-יצחק: עד-4 באפריל.

גבי פיסמן: על מנת לבטא את מה שהציעה המשטרה, שהרישום המופחת יחול כבר מאוקטובר, אבל בכול זאת יתאפשר להזין את הרישומים עד ל-4 באפריל, חשבנו להציע נוסח לפיו: עדכון פרטי הרישום במרשם הפלילי, כהגדרתם הסעיף 2 לחוק המרשם הפלילי, ומסירתם בהתאם להוראות חוק זה תידחה בשנה מיום פרסומו.

זהבה לייב: תידחה עד שנה.

גבי פיסמן: תידחה עד שנה.

גבי פיסמן: ואז זה אומר שהתחילה נשארת - - -

מאיר שטרית: זה נוסח שמחליף את מה שכתוב פה בסעיף אחד או נוסף לו?

גבי פיסמן: מחליף.

מאיר שטרית: זה פותר את הבעיה משפטית?

עידו בן-יצחק: זה אומר שהחוק יתחיל לחול כמו שהוא היה אמור, ב-4 באוקטובר, אבל המשמעות המעשית שלו שהיישום שלו יתחיל באפריל.

מאיר שטרית: הנוסח המשפטי ממקובל עליך?

עידו בן-יצחק: כן.

עידו בן-יצחק: יכול להיות שצריך לשפר קצת אבל - - -

מאיר שטרית: אם כן, מי בעד לאשר בנוסח הזה, ירים את ידו.

מאיר שטרית: אנחנו בעד.

מאיר שטרית: מי נגד?

מאיר שטרית: בעד אישור הצעת החוק בוועדה – פה-אחד

מאיר שטרית: נמנעים – אין

מאיר שטרית: אין נגד.

מאיר שטרית: החוק מאושר.

מאיר שטרית: יש לנו עוד תקנות שירות ביטחון, זה הדבר האחרון שיש לנו בסדר-היום: תקנות שירות ביטחון (חובות אנשי מילואים)(תיקון), התשע"א -2011.

מאיר שטרית: אלו תקנות של שר הביטחון שהוועדה צריכה לאשר אותן.

משה (מוץ) מטלון: אחרון, נכון?

מאיר שטרית: כן, זה הסעיף האחרון בסדר-היום, אלא אם יש לך משהו להוסיף.

מאיר שטרית: אני מוכן לשמוע

משה (מוץ) מטלון: אני אקל עליך היום.

משה (מוץ) מטלון: זאת פעם ראשונה ואני אקל עליך היום.

מאיר שטרית: זאת לא הפעם הראשונה.

רוברט אילטוב: אפשר להגיד לך בהצלחה?

מאיר שטרית: זה רצוי להגיד לי בהצלחה, לא?

רוברט אילטוב: התחלת את התפקיד?

רוברט אילטוב: כי לא שמענו בקואליציה - - -

מאיר שטרית: לא.

מאיר שטרית: אין חילופי גברי.

מאיר שטרית: היושב-ראש ביקש ממני להחליף אותו בישיבות בתקופה הקרובה, ככל שהדבר יידרש, ואני הסכמתי בחפץ לב.

רוברט אילטוב: והדבר יידרש, כמובן.

מאיר שטרית: הדבר יידרש.

משה (מוץ) מטלון: ימנע ממך זמן להתמודד בפריימריז.

מאיר שטרית: אני אחליט על התמודדות רק השבוע.

מאיר שטרית: אז אני אדע.

מאיר שטרית: אם אני אחליט להתמודד אז עדיין, תאמין לי, אני לא אפקיר את הכנסת.

משה (מוץ) מטלון: מאה אחוז.

מאיר שטרית: התמודדתי בעבר ולא הפקרתי גם אז את הכנסת.

מאיר שטרית: מבחינתי, אני פה.

מאיר שטרית: אני מקבל משכורת בשביל זה, לא?

מאיר שטרית: תקנות שירות ביטחון (חובות אנשי מילואים) – אתה רוצה להסביר את זה?

מאיר שטרית: בבקשה.

מאיר שטרית: הצבא, בבקשה, מה אתם רוצים?

אייל טולדנו: אנחנו מבקשים תיקון נקודתי ב תקנות שירות ביטחון (חובות אנשי מילואים).

אייל טולדנו: אלו תקנות שמפרטות חובות שונות שחלות על אנשי מילואים.

אייל טולדנו: החובות האלו חלות על אנשי המילואים גם כאשר הם לא בשירות מילואים פעיל.

אייל טולדנו: יש כאן חובות שונות, למשל: החובה לשמור על קשר עם היחידה, כדי שיידעו לזמן את איש המילואים; חובה לשמור על מסמכים שנמסרו לאיש המילואים במהלך השירות שלו, גם כשהוא כבר לא בשירות מילואים; וגם החובה לשמור על ציוד.

אייל טולדנו: אנחנו מבקשים כרגע זה להוסיף או להרחיב את החובה שקבועה בתקנה 10א לתקנות, כדי לתת פיתרון לבעיה שאין לנו דרך להעמיד לדין משמעתי איש מילואים שמסר ידיעה או מידע שהגיעו אליו במהלך שירותו הצבאי ושהוא לא אמור היה למסור.

מאיר שטרית: אתם מציעים שחוק השיפוט הצבאי יחול גם על חייל מילואים שמסר מידע למישהו אחר, לא מוסמך.

מאיר שטרית: זאת השורה התחתונה?

אייל טולדנו: החוק כבר חל.

אייל טולדנו: יש את סעיף 11 לחוק השיפוט הצבאי שקובע שאפשר להעמיד לדין אנשי מילואים שעוברים עברות גם שלא במהלך שירות המילואים.

מאיר שטרית: אז למה יש בעיה?

אייל טולדנו: הבעיה שלנו היא שאין לנו עברה מתאימה שאפשר להעמיד עליה.

אייל טולדנו: היום יש לנו בחוק השיפוט הצבאי את סעיף 57.

אייל טולדנו: זאת עברה של גילוי ידיעות.

אייל טולדנו: עברה מאוד חמורה, שהעונש עליה הוא 10 שנות מאסר.

אייל טולדנו: אי אפשר לשפוט על העברה הזאת בדין משמעתי.

אייל טולדנו: במקרים הקלים, אנחנו לא נלך לבית-דין צבאי.

אייל טולדנו: אנחנו צריכים עברה שנוכל להעמיד עליה לדין משמעתי.

אייל טולדנו: לכן אנחנו מציעים להוסיף בתקנה עברה קלה שאפשר יהיה לשפוט עליה בדין משמעתי.

אייל טולדנו: כדי שהעברה לא תהיה רחבה מדי, סייגנו אותה בשני אופנים: אחד, הגדרנו את הידיעה בצורה דומה לצורה שבה היא מוגדרת בחוק העונשין.

אייל טולדנו: אמרנו שידיעה זה: "ידיעה אשר תוכנה, צורתה, סדרי אחזקתה, מקורה או נסיבות קבלתה מעידים על החובה לשומרה בסוד".

אייל טולדנו: כלומר, לא כל דבר שאיש מילואים נחשף לו בשירות המילואים ואומר, אפשר יהיה להעמיד אותו לדין משמעתי.

מאיר שטרית: אם הוא מתלונן על אוכל, אי אפשר להעמיד אותו לדין.

אייל טולדנו: נכון, אם הוא יגיד: האוכל לא היה טוב בשירות.

אייל טולדנו: אנחנו לא נעמיד אותו לדין.

מאיר שטרית: השופטת דליה דורנר ספרה לי פעם, באיזו ישיבה בה דיברו על אוכל בצבא, שהיא מתפלאת שאנשים מתלוננים, היא אמרה: הילדים שלי אמרו לי, אימא – האוכל בצבא נהדר.

אייל טולדנו: זה מנגנון אחד – אנחנו מצמצמים את תחולת העברה.

אייל טולדנו: הדבר השני, כדיש תהיה בקרה, אנחנו קובעים גם שהעמדה לדין בגין עברה כזו, בדין משמעתי, תהיה טעונה אישור של פרקליט צבאי.

מאיר שטרית: זאת אומרת, זה יהיה תחת פיקוח של הפרקליטות, העניין הזה?

אייל טולדנו: בדיוק.

מאיר שטרית: חברים, מישהו מתנגד?

מאיר שטרית: לא? אתה רוצה לקרוא את זה?

מאיר שטרית: בבקשה, תקרא.

עידו בן-יצחק: יש כאן גם תיקונים טכניים של שינוי שם התקנות בגלל שעכשיו יש את חוק שירות המילואים.

עידו בן-יצחק: "הוספת שם 1.

עידו בן-יצחק: בראש תקנות שירות בטחון (חובות אנשי מילואים), התשט"ז-1956 (להלן- התקנות העיקריות), יבוא "תקנות שירות המילואים (חובות חיילי המילואים), התשט"ז-1956".

עידו בן-יצחק: תיקון הפתיח 2.

עידו בן-יצחק: בפתיח לתקנות העיקריות, במקום "לפי סעיף 7(ט) לחוק שירות בטחון, תש"ט – 1949" יבוא: "לפי סעיף 24 לחוק שירות המילואים, התשס"ח-2008 (להלן – החוק)".

עידו בן-יצחק: שינוי מונח 3.

עידו בן-יצחק: בתקנות העיקריות, בכל מקום, במקום "איש מילואים" יבוא "חייל מילואים, ושינויי הצורה הדקדוקיים המחוייבים ייעשו לפי זה".

עידו בן-יצחק: החלפת תקנה 10א 4.

עידו בן-יצחק: במקום תקנה 10א לתקנות העיקריות יבוא : "מסירת ידיעות 10א.

עידו בן-יצחק: (א) חייל מילואים יציית לכל פקודה בדבר סדרי שמירתם, העברתם ודרכי העברתם של מסמך או של ידיעה הנוגעים לצבא, שהגיעו לידיו עקב היותו חייל מילואים או במסגרת שירותו הצבאי;

עידו בן-יצחק: בתקנת משנה זאת, "ידיעה" – ידיעה אשר תוכנה, צורתה, סדרי החזקתה, מקורה או נסיבות קבלתה מעידים על החובה לשמרה בסוד.

עידו בן-יצחק: (ב) אין להעמיד חייל מילואים לדין משמעתי בשל תקנה זאת אלא באישור פרקליט צבאי.

עידו בן-יצחק: " ביטול תקנה 15 5.

עידו בן-יצחק: תקנה 15 לתקנות העיקריות – בטלה.

עידו בן-יצחק: "

מאיר שטרית: מי שבעד – ירים את ידו.

מאיר שטרית: אתה בעד?

מאיר שטרית: בעד.

מאיר שטרית: מי נגד?

מאיר שטרית: בעד אישור תיקון התקנות בוועדה – פה אחד

מאיר שטרית: נמנעים – אין

מאיר שטרית: אין נגד.

מאיר שטרית: התקנה מאושרת.

מאיר שטרית: חברים אני נועל את הישיבה.

מאיר שטרית: בזה נגמר הסיפור היום.